CELEX: 62015TN0743
Language: sk
Date: 2015-12-21 00:00:00
Title: Vec T-743/15: Žaloba podaná 21. decembra 2015 – Vinnolit/Komisia

15.2.2016   
            
            
               SK
            
            
               Úradný vestník Európskej únie
            
            
               C 59/44
            
         Žaloba podaná 21. decembra 2015 – Vinnolit/Komisia
   (Vec T-743/15)
   (2016/C 059/51)
   Jazyk konania: nemčina
   
      Účastníci konania
   
   
      Žalobkyňa: Vinnolit GmbH & Co. KG (Ismaning, Nemecko) (v zastúpení: M. Geipel, advokát)
   
      Žalovaná: Európska komisia
   
      Návrhy
   
   Žalobkyňa navrhuje, aby Všeobecný súd:
   
               —
            
            
               zrušil rozhodnutie Komisie (EÚ) 2015/1585 z 25. novembra 2014 o schéme štátnej pomoci SA.33995 (2013/C) (ex 2013/NN), [ktorú poskytlo Nemecko na podporu elektrickej energie z obnoviteľných zdrojov a energeticky náročných odberateľov], predovšetkým konštatovanie uvedené v článkoch 1 a 3 týkajúce sa kvality pomoci osobitného kompenzačného pravidla („besondere Ausgleichsregelung“) podľa zákona EEG z roku 2012 (Gesetz für den Vorrang erneuerbarer Energien; zákon o uprednostnení energie z obnoviteľných zdrojov, ďalej len „EEG“) a jej nezlučiteľnosti s vnútorným trhom, ako aj povinnosť stanovenú v článkoch 2, 6 a 7 čiastočne požadovať vrátenie zvýhodnení v rokoch 2013 a 2014 od zvýhodnených podnikov,
            
         
               —
            
            
               uložil žalovanej povinnosť nahradiť trovy konania.
            
         
      Dôvody a hlavné tvrdenia
   
   Na podporu svojej žaloby žalobkyňa uvádza štyri žalobné dôvody.
   
               1.
            
            
               Prvý žalobný dôvod: Nejde o pomoc v zmysle článku 107 ZFEÚ
               Žalobkyňa tvrdí, že obmedzenie príplatku EEG pre energeticky náročných odberateľov stanovené v EEG je modifikáciou občianskoprávneho kompenzačného mechanizmu. Neposkytuje sa žiadne zvýhodnenie zo štátnych prostriedkov alebo z prostriedkov kontrolovaných štátom.
            
         
               2.
            
            
               Druhý žalobný dôvod: V každom prípade nejde o novú pomoc
               Žalobkyňa ďalej tvrdí, že obmedzenie príplatku EEG pre energeticky náročných odberateľov nie je novou pomocou v zmysle článku 108 ZFEÚ, pretože mechanizmus financovania podpory energie z obnoviteľných zdrojov v Spolkovej republike Nemecko Komisia v minulosti vyhlásila za zlučiteľný s ustanoveniami o štátnej pomoci a tento mechanizmus financovania sa odvtedy podstatne nezmenil.
            
         
               3.
            
            
               Tretí žalobný dôvod: Porušenie zásady ochrany legitímnej dôvery
               Žalobkyňa na tomto mieste uvádza, že Komisia svojim rozhodnutím naštrbila legitímnu dôveru dotknutých podnikov, ktorá je hodná ochrany, pretože mechanizmus financovania podpory energie z obnoviteľných zdrojov v Spolkovej republike Nemecko Komisia v minulosti vyhlásila za zlučiteľný s ustanoveniami o štátnej pomoci a tento mechanizmus financovania sa odvtedy podstatne nezmenil.
            
         
               4.
            
            
               Štvrtý žalobný dôvod: Nedostatok právomoci žalovanej
               Žalobkyňa napokon uvádza, že Komisia svojim rozhodnutím prekročila svoje právomoci tým, že neprípustným spôsobom obmedzila mieru voľnej úvahy, ktorú Spolkovej republike Nemecko priznávajú ustanovenia primárneho a sekundárneho práva pri úprave podpory energie z obnoviteľných zdrojov.